Diari Oficial de la Generalitat Valenciana


Sumari del DOGV 5331, del 24-08-2006 (2006/9286)

RESOLUCIÓ de 19 de juliol de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 388,38 m² de superfície, situat a Burjassot (València), carrer Mendizábal 82-84, realitzada per l'ajuntament del dit municipi a favor de la Generalitat, per a ser destinat a la construcció d'un centre de salut.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5331

Data del DOGV
:   24-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9286


Data del document
:   19-07-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Burjassot
    * propietat immobiliària
    * cultura regional
    * transmissió de la propietat

RESOLUCIÓ de 19 de juliol de 2006, de la Conselleria d'Economia, Hisenda i Ocupació, per la qual s'accepta la cessió gratuïta d'un immoble de 388,38 m² de superfície, situat a Burjassot (València), carrer Mendizábal 82-84, realitzada per l'ajuntament del dit municipi a favor de la Generalitat, per a ser destinat a la construcció d'un centre de salut. [2006/9286]  
L'Ajuntament de Burjassot, en sessió plenària realitzada el dia 22 de desembre 1989, va acordar la cessió gratuïta a la Generalitat de l'immoble de la seua propietat, de 388,38 m² de superfície, situat al carrer Mendizábal, 82-84, de la dita població.  
A proposta de la Conselleria de Sanitat, es van iniciar els tràmits legals oportuns per a l'acceptació de la cessió de l'immoble.  
La cessió es va realitzar amb la finalitat de destinar la parcel.la a la construcció del Centre de Salut Burjassot II, amb subjecció al que establix l'article 111 del Reglament de Béns de les Entitats Locals.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals.  
L'article 44 de la Llei 14/2003 de 10 d'abril de Patrimoni de la Generalitat establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'art. 27.2.c) de la Llei de Patrimoni establix que .2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, l'immoble queda automàticament afecte el servici públic sanitari i adscrit a la Conselleria de Sanitat, a la qual correspon la seua administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de Burjassot de l'immoble que té 388,38 m² de superfície, situat al carrer Mendizábal 82-84 de la dita població, que confronta: façana, carrer Mendizábal; dreta, carrer Rubert i Villó; esquerra, edifici carrer Mendizábal 86; i fons, edifici d'Agustín Gombau.   
Consta inscrit en el Registre de la Propietat de Burjassot al tom 531, llibre 215, foli 217, finca 16815, inscripció 1a.   
Referència cadastral: 9818203KV9993Q9839MJ i 0498787SI2591G8696KB.   
La parcel.la s'accepta lliure de càrregues i gravàmens i al corrent de qualsevol despesa.   
Segon  
La cessió gratuïta realitzada per l'Ajuntament de Burjassot, s'efectua amb la condició de destinar la parcel.la a la construcció d'un centre de salut i amb subjecció al que establix l'article 111 del Reglament de Béns de les Entitats Locals. La cessió es realitza amb la condició de construir el centre de salut en el termini de cinc anys i mantindre la destinació els trenta següents, en qualsevol altre cas l'immoble cedit revertirà a l'ajuntament amb totes les seues pertinences i accessions.  
Tercer  
La parcel.la acceptada, haurà d'incorporar-se a l'Inventari General de Béns i Drets de la Generalitat en concepte de bé de domini públic afecte el servici públic sanitari i adscrit a la Conselleria de Sanitat, a la qual corresponen les competències demanials sobre el mateix, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València. 19 de juliol del 2006.. El conseller d'Economia, Hisenda i Ocupació: Gerardo Camps Devesa.